pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. พร้อมหน่วยงานที่เกี่ยวข้อง เร่งช่วยเหลือชายชาวเชียงราย เครียดหางานทำไม่ได้ นอนขวางรางให้รถไฟทับร่างหวังฆ่าตัวตาย ที่ จ.สระบุรี
วันจันทร์ที่ 31 สิงหาคม 2563
พม. พร้อมหน่วยงานที่เกี่ยวข้อง เร่งช่วยเหลือชายชาวเชียงราย เครียดหางานทําไม่ได้ นอนขวางรางให้รถไฟทับร่างหวังฆ่าตัวตาย ที่ จ.สระบุรี
พม. พร้อมหน่วยงานที่เกี่ยวข้อง เร่งช่วยเหลือชายชาวเชียงราย เครียดหางานทําไม่ได้ นอนขวางรางให้รถไฟทับร่างหวังฆ่าตัวตาย ที่ จ.สระบุรี
วันที่ 28 ส.ค. 63เวลา 16.30 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม กรุงเทพฯนางพัชรี อาระยะกุล รองปลัด กระทรวงการพัฒนาสังคมและความมั่นคงของมนุษย์ (พม.)และโฆษกกระทรวง พม. เปิดเผยว่า จากกรณีชายชาวจังหวัดเชียงราย อายุ 35 ปี รายหนึ่ง อาศัยนอนอยู่ตามป้ายรถประจําทาง และออกหาสมัครงาน แต่ไม่มีคนรับเข้าทํางาน ไม่มีเงินจะไปซื้อข้าวกิน คิดน้อยใจว่าไม่มีคนรัก และตัดสินใจมานอนบนรางรถไฟเพื่อให้รถไฟทับร่างหวังฆ่าตัวตาย ที่ อําเภอเมือง จังหวัดสระบุรี นั้น กระทรวงการพัฒนาสังคมและความมั่นคงของมนุษย์ (พม.) โดยเจ้าหน้าที่สํานักงานพัฒนา​สังคม​และ​ความมั่นคง​ของ​มนุษย์​จังหวัด​สระบุรี​ ศูนย์​คุ้มครอง​คนไร้​ที่พึ่ง​จังหวัด​สระบุรี​ และจัดหางานจังหวัด​สระบุรี​ ได้ร่วมลงพื้นที่ตรวจสอบข้อ​เท็จจริง​​ พบว่าชายดังกล่าวเดินทางมาจากจังหวัด​เชียงราย เพื่อหางานทําในกรุงเทพมหานคร​ แต่ไม่ได้ทํางาน จึงขับรถจักรยานยนต์​มาเรื่อยๆ จนถึงเขตจังหวัด​สระบุรี​ อีกทั้ง​ไม่มีเงิน ไม่มีรายได้​ และเกิดความเครียดจึงคิดทําร้ายร่างกายตนเอง​ ทั้งนี้ เจ้าหน้าที่กระทรวง พม.และหน่วยงานที่เกี่ยวข้อง จึงให้คําปรึกษาและร่วมหาแนวทางดําเนินชีวิตร่วมกัน โดยผู้ประสบปัญหา​ต้องการเดินทางกลับภูมิลําเนา​
นางพัชรีกล่าวว่า สําหรับการให้ความช่วยเหลือกรณีดังกล่าวนั้น ได้ประสานติดตามครอบครัว​ พร้อมทั้งมอบถุงยังชีพ และมอบเงินสงเคราะห์​คนไทยที่ตกทุกข์ได้ยาก​ เพื่อเป็นค่าเดินทางกลับภูมิลําเนา​ และขนส่งรถจักรยานยนต์​ พร้อมนําส่งขึ้นรถไฟเพื่อเดินทางกลับภูมิ​ลําเนา​​ อีกทั้งประสานสํานักงาน​พัฒนา​สังคม​และ​ความมั่นคง​ของ​มนุษย์​จังหวัด​เชียงราย เพื่อติดตามให้การช่วยเหลืออย่างต่อเนื่อง รวมทั้งกระทรวง พม. จะทําหน้าที่ในการประสาน ความร่วมมือกับหน่วยงานต่างๆที่เกี่ยวข้องเพื่อให้การช่วยเหลือผู้ประสบปัญหาสังคมดังกล่าว และครอบครัวให้สามารถดํารงชีวิตอยู่ในสังคมได้อย่างปกติสุข นอกจากนี้ สํานักงานจัดหา​​งานจังหวัด​สระบุรี​ ได้ให้คําแนะนําเรื่องการประสานติดต่อและการมีงานทํา​ พร้อมทั้งจะประสานจัดหางานในจังหวัดเชียงรายเพื่อติดตามให้การช่วยเหลือด้านการมีอาชีพและรายได้ต่อไป
นางพัชรีกล่าวเพิ่มเติมว่า ทั้งนี้ หากประชาชนพบเห็นผู้ประสบปัญหาทางสังคม สามารถแจ้งมาที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชม. ซึ่งกระทรวง พม. พร้อมให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-ปลัดกระทรวงดิจิทัล เปิดงานสัมมนา“สานสัมพันธ์เครือข่ายภาครัฐ  GCC 1111 ประจำปี 2563”
วันอังคารที่ 1 กันยายน 2563
ปลัดกระทรวงดิจิทัล เปิดงานสัมมนา“สานสัมพันธ์เครือข่ายภาครัฐ  GCC 1111 ประจําปี 2563”
ปลัดกระทรวงดิจิทัล เปิดงานสัมมนา“สานสัมพันธ์เครือข่ายภาครัฐ  GCC 1111 ประจําปี 2563”
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานเปิดการจัดสัมมนาเชิงปฏิบัติการ “สานสัมพันธ์เครือข่ายภาครัฐ GCC 1111 ประจําปี 2563” โครงการศูนย์บริการข้อมูลภาครัฐเพื่อประชาชน ณ โรงแรมมิราเคล แกรนด์ คอนเวนชั่น กรุงเทพ เมื่อวันที่ 31 สิงหาคม 2563 โดยมีนางสาวจันทนา เตชะศิรินุกูล รองกรรมการผู้จัดการใหญ่หน่วยธุรกิจคลาวด์และดิจิทัล บริษัท ทีโอที จํากัด มหาชน และผู้แทนจากหน่วยงานภาครัฐเข้าร่วมการสัมมนาฯ ในฐานะส่วนงานผู้รับผิดชอบบริหารจัดการโครงการศูนย์บริการข้อมูลภาครัฐเพื่อประชาชน (GCC 1111) ซึ่งวัตถุประสงค์การจัดงานครั้งนี้ เพื่อสร้างความสัมพันธ์อันดีระหว่างผู้แทนหน่วยงานของภาครัฐกับผู้ปฏิบัติงานโครงการ GCC 1111 อันเป็นปัจจัยความสําเร็จต่อการพัฒนาคุณภาพบริการ
***************
รัฐบาลไทย-ข่าวทำเนียบรัฐบาล-ฮือฮา! บนดาวศุกร์อาจมีสิ่งมีชีวิต
วันพุธที่ 16 กันยายน 2563
ฮือฮา! บนดาวศุกร์อาจมีสิ่งมีชีวิต
--
#ไทยคู่ฟ้าวงการดาราศาสตร์ตื่นตัวกับการค้นพบ “ฟอสฟีน” (Phosphine) บนดาวศุกร์ เพราะบนโลกนั้นฟอสฟีนมีแหล่งกําเนิดเพียง 2 แหล่ง คือ เป็นผลิตภัณฑ์ที่เกิดขึ้นจากอุตสาหกรรม หรือเกิดขึ้นจากสิ่งมีชีวิตที่อาศัยอยู่ในสภาพแวดล้อมที่ปราศจากออกซิเจน ทําให้เกิดสมมติฐานว่าอาจมีสิ่งมีชีวิตอยู่บนดาวศุกร์
.
การค้นพบฟอสฟีนนี้เป็นเรื่องที่น่าตื่นเต้นอย่างมาก แต่การจะยืนยันว่าดาวศุกร์นั้นมีสิ่งมีชีวิตยังเป็นเรื่องที่ห่างไกลอีกมาก เพราะแม้ว่าชั้นบรรยากาศตอนบนของดาวศุกร์ที่มีอุณหภูมิเพียง 30 องศา แต่ก็มีกรดกํามะถันกว่า 90% ซึ่งสิ่งมีชีวิตไม่น่าจะอยู่รอดในสภาวะเช่นนั้นได้ และหากมีสิ่งมีชีวิตจริงก็เป็นไปได้ว่าจะแตกต่างกันโดยสิ้นเชิงกับสิ่งมีชีวิตบนโลก หลังจากนี้ทีมนักวิจัยนี้จะศึกษากันต่อ เพื่อค้นหาว่าฟอสฟีนมีอยู่ในบริเวณอื่นบนเมฆของดาวศุกร์หรือไม่ และจะมีโมเลกุลอะไรอีกที่จะช่วยยืนยันถึงการมีอยู่ของสิ่งมีชีวิตบนดาวศุกร์
.
“ฟอสฟีน” เป็นโมเลกุลที่เป็นสารประกอบระหว่างธาตุฟอสฟอรัสและไฮโดรเจน มีสูตรทางเคมี PH3 คล้ายกับโมเลกุลของแอมโมเนียที่ถูกแทนที่ด้วยฟอสฟอรัสบนโลก และมีสถานะเป็นแก๊สที่ไม่มีสี ไวไฟ และเป็นพิษต่อสิ่งมีชีวิตเป็นอย่างมาก
.
อ่านรายละเอียดเพิ่ม ได้ที่https://www.facebook.com/148300028566953/posts/3495937540469835/
รัฐบาลไทย-ข่าวทำเนียบรัฐบาล-รัฐบาลขอเชิญพุทธศาสนิกชนร่วมงาน “เทศน์มหาชาติเฉลิมพระเกียรติ ฯ
วันศุกร์ที่ 4 กันยายน 2563
รัฐบาลขอเชิญพุทธศาสนิกชนร่วมงาน “เทศน์มหาชาติเฉลิมพระเกียรติ ฯ
รัฐบาลขอเชิญพุทธศาสนิกชนร่วมงาน “เทศน์มหาชาติเฉลิมพระเกียรติ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง”
วันนี้(4สิงหาคม2563)นายอนุชานาคาศัยรัฐมนตรีประจําสํานักนายกรัฐมนตรีเปิดเผยว่า“รัฐบาลได้เห็นชอบให้สานักงานพระพุทธศาสนาแห่งชาติโดยสานักงานพุทธมณฑลจัดงานเทศน์มหาชาติเฉลิมพระเกียรติพระบาทสมเด็จพระเจ้าอยู่หัวและพระบรมวงศานุวงศ์เนื่องในวโรกาสต่างๆตั้งแต่พุทธศักราช2533เป็นต้นมาในปีพุทธศักราช2563ถือเป็นครั้งที่31มหาเถรสมาคมได้มีมติเห็นชอบให้สํานักงานพระพุทธศาสนาแห่งชาติโดยสํานักงานพุทธมณฑลจัดงานเทศน์มหาชาติเฉลิมพระเกียรติพระบาทสมเด็จพระเจ้าอยู่หัวสมเด็จพระนางเจ้าฯพระบรมราชินีและสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงและยังเป็นการอนุรักษ์ศิลปวัฒนธรรมอันดีงามทางพระพุทธศาสนาอีกทั้งเป็นการแสดงออกซึ่งความจงรักภักดีต่อสถาบันพระมหากษัตริย์ทั้งนี้สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีพระองค์ทรงสนพระทัยในการอนุรักษ์ศิลปวัฒนธรรมประเพณีมาโดยตลอดโดยเฉพาะประเพณีการเทศน์มหาชาติซึ่งได้เสด็จฯมาสดับพระธรรมเทศนาเทศน์มหาชาติณพุทธมณฑลเป็นจํานวนถึง14ครั้งด้วยกันโดยสํานักงานพระพุทธศาสนาแห่งชาติได้เชิญชวนหน่วยงานทั้งภาครัฐและภาคเอกชนตลอดจนประชาชนทั่วไปร่วมรับฟังและรับเป็นเจ้าภาพกัณฑ์เทศน์มหาชาติในแต่ละกัณฑ์พร้อมทั้งได้กราบอาราธนาพระภิกษุที่มีความสามารถในการเทศน์มหาชาติมาเป็นองค์แสดงในแต่ละกัณฑ์อีกด้วย”
ทั้งนี้การจัดงานเทศน์มหาชาติเฉลิมพระเกียรติพระบาทสมเด็จพระเจ้าอยู่หัวสมเด็จพระนางเจ้าฯพระบรมราชินีและสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงกาหนดจัดขึ้นระหว่างวันที่5-8กันยายน2563ณหอประชุมพุทธมณฑลอําเภอพุทธมณฑลจังหวัดนครปฐมจึงขอเชิญพุทธศาสนิกชนร่วมเป็นเจ้าภาพกัณฑ์เทศน์มหาชาติและร่วมฟังเทศน์มหาชาติ“มหาเวสสันดรชาดก” 13กัณฑ์ซึ่งในวันเสาร์ที่5กันยายน2563เวลา10.00น.ขอเชิญเฝ้ารับเสด็จสมเด็จพระอริยวงศาคตญาณสมเด็จพระสังฆราชสกลมหาสังฆปริณายกในโอกาสเสด็จเป็นองค์ประธานพิธีเปิดงานเทศน์มหาชาติฯและในวันจันทร์ที่7กันยายน2563เวลา14.00น.ขอเชิญเฝ้ารับเสด็จสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเสด็จพระราชดาเนินมาทรงสดับพระธรรมเทศนามหาชาติเวสสันดรชาดกและทรงเป็นประธานกัณฑ์เทศน์มหาชาติ“กัณฑ์มัทรี”ณหอประชุมพุทธมณฑลจังหวัดนครปฐม
----------------------------------
รัฐบาลไทย-ข่าวทำเนียบรัฐบาล-นายกรัฐมนตรีมอบ สทนช.จัดทำแผนแนวทางใหม่แก้ปัญหาน้ำท่วมและน้ำแล้งทั้งระบบของประเทศอย่างยั่งยืน
วันอังคารที่ 25 สิงหาคม 2563
นายกรัฐมนตรีมอบ สทนช.จัดทําแผนแนวทางใหม่แก้ปัญหาน้ําท่วมและน้ําแล้งทั้งระบบของประเทศอย่างยั่งยืน
นายกรัฐมนตรีมอบ สทนช.จัดทําแผนแนวทางใหม่แก้ปัญหาน้ําท่วมและน้ําแล้งทั้งระบบของประเทศอย่างยั่งยืน
วันนี้ (25 ส.ค.63) เวลา 13.30 น. ณ โรงแรมสตาร์ คอนเวนชั่น จ.ระยอง ภายหลังการประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการแก้ปัญหาน้ําท่วมทางภาคเหนือในพื้นที่จังหวัดสุโขทัยและน่านว่าปัญหาดังกล่าวเป็นปัญหาที่เกิดขึ้นซ้ําซาก จึงต้องหาแนวทางใหม่ ๆ ในการแก้ปัญหาอย่างยั่งยืนทั้งระบบ และสอดคล้องกับสถานการณ์และพื้นที่ที่เปลี่ยนแปลงไป ทั้งน้ําท่วมและน้ําแล้ง โดยเฉพาะการจูงน้ํา การมีแหล่งน้ําสํารองขนาดกลางและขนาดใหญ่ การหาพื้นที่รองรับน้ําในหน้าฝนเพื่อเก็บกักน้ําไว้ใช้ในฤดูแล้ง รวมถึงการซ่อมแซมประตูระบายน้ําให้พร้อมใช้งานอยู่เสมอ ทั้งนี้ได้มอบหมายให้ สํานักงานทรัพยากรน้ําแห่งชาติ (สทนช.) จัดทําแถลงแผนงานการดําเนินการแก้ไขปัญหาน้ําท่วมและภัยแล้งทั้งระบบของประเทศแล้ว โดยให้มีการศึกษาทั้งผลดีและผลกระทบที่จะเกิดขึ้น และประชาชนมีส่วนร่วมก่อนดําเนินการอย่างเหมาะสม เพื่อลดผลกระทบจากน้ําท่วมและสามารถเก็บกักน้ําไว้ใช้ได้อย่างเพียงพอสําหรับการอุปโภคบริโภคของประชาชน
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เชื้อไวรัสโควิด-19 ถูกขับออกมาจากทางไหนของร่างกายได้มากที่สุด ??
วันพุธที่ 26 สิงหาคม 2563
เชื้อไวรัสโควิด-19 ถูกขับออกมาจากทางไหนของร่างกายได้มากที่สุด ??
ไวรัสโควิด-19 ถูกขับออกมาจากทางไหนมากที่สุด ??
Q : เชื้อไวรัสโควิด-19 ถูกขับออกมาจากทางไหนของร่างกายได้มากที่สุด ??
A : เชื้อไวรัสโควิด-19 อยู่ในน้ํามูกมากที่สุด ประมาณ 97.9 %
รัฐบาลไทย-ข่าวทำเนียบรัฐบาล-นายกรัฐมนตรีกดปุ่มเปิดด่านมอเตอร์เวย์ พัทยา – มาบตาพุด ส่งเสริมศักยภาพขยายการค้า การลงทุน กระจายรายได้สู่ท้องถิ่น เพื่อให้ไทยเป็นศูนย์กลางด้านโลจิสติกส์ของอาเซียน
วันจันทร์ที่ 24 สิงหาคม 2563
นายกรัฐมนตรีกดปุ่มเปิดด่านมอเตอร์เวย์ พัทยา – มาบตาพุด ส่งเสริมศักยภาพขยายการค้า การลงทุน กระจายรายได้สู่ท้องถิ่น เพื่อให้ไทยเป็นศูนย์กลางด้านโลจิสติกส์ของอาเซียน
นายกรัฐมนตรีกดปุ่มเปิดด่านมอเตอร์เวย์ พัทยา – มาบตาพุด ส่งเสริมศักยภาพขยายการค้า การลงทุน กระจายรายได้สู่ท้องถิ่น เพื่อให้ไทยเป็นศูนย์กลางด้านโลจิสติกส์ของอาเซียน
วันนี้ (24 ส.ค. 63) เวลา 13.30 น. ณ ด่านเก็บค่าธรรมเนียมผ่านทางอู่ตะเภา อําเภอบ้านฉาง จังหวัดระยอง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานพิธีเปิดการให้บริการทางหลวงพิเศษระหว่างเมือง หมายเลข 7 สายกรุงเทพมหานคร – บ้านฉาง ส่วนต่อขยาย ช่วงพัทยา – มาบตาพุด โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสาธิต ปิตุเตชะ รัฐมนตรีช่วยว่าการกระทรวงสาธารณสุข นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เข้าร่วมในพิธี และนายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก นายสราวุธ ทรงศิวิไล อธิบดีกรมทางหลวงนายสุรศักดิ์ เจริญศิริโชติ ผู้ว่าราชการจังหวัดระยอง ผู้บริหารกรมทางหลวง เจ้าหน้าที่ที่เกี่ยวข้องตลอดจนสื่อมวลชนเข้าร่วมงาน
โอกาสนี้ นายกรัฐมนตรีได้ทําพิธีกดปุ่มเปิดด่านมอเตอร์เวย์ พัทยา –มาบตาพุดขาเข้า โดยได้มีการปล่อยขบวนรถยนต์จํานวน 100 คันแรกเข้ากรุงเทพมหานคร พร้อมกล่าวว่า เส้นทางสายนี้เป็นทางหลวงพิเศษระหว่างเมืองสายประวัติศาสตร์สายแรกของประเทศไทยที่เชื่อมโยงระบบการคมนาคมขนส่งทั้งทางบก ทางน้ํา และทางอากาศ ตลอดจนเชื่อมโยงแหล่งท่องเที่ยว เขตส่งเสริมอุตสาหกรรม เขตพื้นที่ผลิตสินค้าการเกษตร และสินค้าประมงของประเทศ ซึ่งเป็นเส้นทางหลักที่มีความสําคัญต่อระบบคมนาคมขนส่งระหว่างภาคกลางและภาคตะวันออกโดยเฉพาะภาคการส่งออกที่จะสามารถเชื่อมโยงไปสู่ประตูการค้าระหว่างประเทศ และยังพัฒนาพื้นที่ระเบียงเศรษฐกิจของภาคตะวันออกไปสู่การเป็นศูนย์กลางเศรษฐกิจการคมนาคมขนส่งของประเทศและภูมิภาคอาเซียน และพัฒนาทางหลวงพิเศษระหว่างเมืองให้เป็นไปอย่างต่อเนื่อง รวมทั้งเป็นเส้นทางยุทธศาสตร์สําคัญที่จะสอดคล้องกับยุทธศาสตร์ชาติ 20 ปี โดยได้มีการวางแผนงบประมาณ การบริหารราชการแผ่นดิน ซึ่งจะต้องมีการจัดระเบียบการจ่ายงบประมาณ อีกทั้งยังต้องทําต่อเนื่องเชื่อมโยง และสร้างขีดความสามารถในการแข่งขันให้แก่ภาคธุรกิจ ช่วยเพิ่มประสิทธิภาพการขนส่งและโลจิสติกส์ของภาคอุตสาหกรรม และขยายโอกาสการค้าและการลงทุน กระจายรายได้สู่ท้องถิ่น กระตุ้นการท่องเที่ยวที่ได้มาตรฐานสากล เพิ่มความสะดวกรวดเร็วและลดระยะเวลาการเดินทาง ลดต้นทุนการขนส่งสินค้า และช่วยขับเคลื่อนเศรษฐกิจของประเทศให้เติบโตมากยิ่งขึ้น
นายกรัฐมนตรีกล่าวด้วยว่า สิ่งสําคัญที่จะเกิดได้ทุกจังหวัดเพื่อความยั่งยืน คือถนนเส้นทางในการเข้าถึงโอกาสแห่งความเข้าเท่าเทียม การดูแลผู้เดือดร้อน การดูแลผู้มีรายได้น้อย คือการสร้างความเป็นธรรม ซึ่งเป็นหน้าที่ของคนไทยทุกคนต้องช่วยกันเพื่อให้ทั้งสองอย่างนี้ไปด้วยกันได้ พร้อมกล่าวขอบคุณทุกภาคส่วน ทั้งภาคราชการ ภาคธุรกิจ และประชาชนในพื้นที่ที่เสียสละที่ดิน รวมทั้งผลักดันโครงการจนกระทั่งสามารถเปิดให้บริการอย่างเป็นทางการได้ในวันนี้ ตามแนวทาง “รวมไทยสร้างชาติ” ที่รัฐบาลมุ่งมั่นในการขับเคลื่อนประเทศ ซึ่งคาดหวังว่า ทุกคนจะมีความรัก ความหวงแหน ความสามัคคีกัน ร่วมทําเพื่อประเทศชาติ
****************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การกลับมาพบผู้ติดเชื้อไวรัสโควิด-19 ภายในประเทศอีกครั้ง ถือเป็นการแพร่ระบาดระลอกใหม่แล้วหรือไม่ ??
วันอังคารที่ 8 กันยายน 2563
การกลับมาพบผู้ติดเชื้อไวรัสโควิด-19 ภายในประเทศอีกครั้ง ถือเป็นการแพร่ระบาดระลอกใหม่แล้วหรือไม่ ??
การพบผู้ติดเชื้อไวรัสโควิด-19 อีกครั้ง ถือเป็นการระบาดระลอกใหม่แล้วหรือไม่ ??
Q : การกลับมาพบผู้ติดเชื้อไวรัสโควิด-19 ภายในประเทศอีกครั้ง ถือเป็นการแพร่ระบาดระลอกใหม่แล้วหรือไม่ ??
A : ไม่ นับเป็นการพบผู้ติดเชื้อภายในประเทศรายใหม่ โดยนับเป็นผู้ป่วย 1 ราย แต่ยังไม่นับว่าเป็นการแพร่ระบาด โดยหากเราสามารถควบคุมสถานการณ์ได้และไม่ให้เกิดผู้ป่วยรายที่ 2 3 และรายอื่นๆ ต่อไป ก็ถือว่ายังควบคุมสถานการณ์ได้ และไม่นับว่าเป็นการแพร่ระบาดของไวรัสฯ ในระลอกใหม่
รัฐบาลไทย-ข่าวทำเนียบรัฐบาล-ก.แรงงาน เปิดงานโครงการ “Healthy Thailand ผู้ประกันตนตระหนักรู้ สุขภาวะที่ดี สู่ฐานวิถีชีวิตใหม่” จ.ชลบุรี
วันพฤหัสบดีที่ 17 กันยายน 2563
ก.แรงงาน เปิดงานโครงการ “Healthy Thailand ผู้ประกันตนตระหนักรู้ สุขภาวะที่ดี สู่ฐานวิถีชีวิตใหม่” จ.ชลบุรี
เลขานุการรัฐมนตรีว่าการกระทรวงแรงงาน เปิดงานโครงการ “Healthy Thailand ผู้ประกันตนตระหนักรู้ สุขภาวะที่ดี สู่ฐานวิถีชีวิตใหม่” ขับเคลื่อนนโยบาย Healthy Thailand เน้น การตรวจสุขภาพเชิงรุกแก่ผู้ประกันตน
วันที่ ๑๗ กันยายน ๒๕๖๓ เวลา ๑๐.๐๐ น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานเปิดงานโครงการ “Healthy Thailand ผู้ประกันตนตระหนักรู้ สุขภาวะที่ดี สู่ฐานวิถีชีวิตใหม่” ขับเคลื่อนนโยบาย Healthy Thailand เพื่อผู้ประกันตนของกระทรวงแรงงาน ณ โรงพยาบาลวิภาราม อมตะนคร จังวัดชลบุรี โดย นางเธียรรัตน์ นะวะมะวัฒน์ รองปลัดกระทรวงแรงงาน กล่าวรายงานวัตถุประสงค์การจัดโครงการครั้งนี้ว่า เพื่อขับเคลื่อนนโยบาย Healthy Thailand เพื่อผู้ประกันตนของกระทรวงแรงงาน โดยสํานักงานประกันสังคม ผ่านกลไก ๓H ประกอบด้วย Helping (การดูแลคุ้มครองสิทธิประโยชน์กองทุนประกันสังคมและกองทุนเงินทดแทนให้แก่ผู้ประกันตน) Healthy (การส่งเสริมสุขภาพและป้องกันโรคให้ผู้ประกันตนมีสุขภาพดี) และ Harmless (การส่งเสริมความปลอดภัยและลดการประสบอันตรายทั้งต่อเนื่องและต่อไม่เนื่องจากการทํางาน) เพื่อเสริมสร้างสุขภาพผู้ประกันตนเชิงรุกในภาคอุตสาหกรรมและภาคบริการทั่วประเทศ รวมทั้งสร้างความร่วมมือระหว่าง นายจ้าง ผู้ประกันตน สถานพยาบาล หน่วยงานภาคภาคีเครือข่าย และสํานักงานประกันสังคม เพื่อเผยแพร่ประชาสัมพันธ์สร้างการรับรู้นโยบายสําคัญ ของสํานักงานประกันสังคมด้านการส่งเสริมสุขภาพและป้องกันโรค รวมทั้งกระตุ้นให้นายจ้าง ผู้ประกันตนสนใจสุขภาวะของตนมากขึ้น และสนับสนุนให้ผู้ประกันตน นายจ้างใช้ชีวิต ตามฐานวิถีชีวิตใหม่ (New Normal)
ทั้งนี้ เลขานุการรัฐมนตรีว่าการกระทรวงแรงงาน กล่าวว่า กระทรวงแรงงาน โดยสํานักงานประกันสังคม ได้มีนโยบายในการตรวจสุขภาพเชิงรุกแก่ผู้ประกันตน จํานวน ๑๔ รายการ และมีการปรับปรุงเพิ่มสิทธิประโยชน์ในรายการส่งเสริมสุขภาพและป้องกันโรคในระบบประกันสังคม กรณีฉีดวัคซีนไข้หวัดใหญ่ (Influenza Vaccine) สําหรับผู้ประกันตนมาตรา ๓๓ และ ๓๙ ที่มีอายุตั้งแต่ ๕๐ ปี ขึ้นไป ซึ่งเป็นสิทธิประโยชน์ที่เป็นประโยชน์ต่อการป้องกันโรคของผู้ประกันตน โดยจะเริ่มดําเนินการในวันที่ ๑๕ ตุลาคม ๒๕๖๓
รัฐบาลไทย-ข่าวทำเนียบรัฐบาล-บก.ยกเครื่องหลักเกณฑ์ e-Payment รองรับเทคโนโลยีทางการเงินอย่างครบวงจร
วันพุธที่ 26 สิงหาคม 2563
บก.ยกเครื่องหลักเกณฑ์ e-Payment รองรับเทคโนโลยีทางการเงินอย่างครบวงจร
ตามมติ ครม. เมื่อวันที่ 22 ธ.ค.2558 เเห็นชอบในหลักการของแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment Master Plan)
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามมติคณะรัฐมนตรี เมื่อวันที่ 22 ธันวาคม 2558 เห็นชอบในหลักการของแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment Master Plan) โดยได้กําหนดแนวทางการดําเนินการของกรมบัญชีกลางและหน่วยงานภาครัฐที่เกี่ยวข้อง ให้ปรับปรุงกฎระเบียบ เพื่อผลักดันการรับจ่ายเงินระหว่างหน่วยงานภาครัฐ และระหว่างหน่วยงานภาครัฐกับภาคเอกชนให้เป็นการรับจ่ายเงินทางอิเล็กทรอนิกส์ ประกอบกับมติคณะรัฐมนตรี เมื่อวันที่ 28 มิถุนายน 2559 เห็นชอบในหลักการให้หน่วยงานภาครัฐที่เกี่ยวข้องที่มีการรับเงินจากประชาชน เช่น ส่วนราชการ รัฐวิสาหกิจ และองค์กรปกครองส่วนท้องถิ่น เป็นต้น ติดตั้งอุปกรณ์ชําระเงินทางอิเล็กทรอนิกส์ให้เพียงพอต่อความต้องการให้บริการกับประชาชน ซึ่งกระทรวงการคลังได้มีการกําหนดหลักเกณฑ์และวิธีปฏิบัติเกี่ยวกับการจ่ายเงิน การรับเงิน และการนําส่งเงินส่งคลังหรือฝากคลังของส่วนราชการผ่านระบบอิเล็กทรอนิกส์ แล้วนั้น
“ ปัจจุบัน กระทรวงการคลังได้ยกเลิกระเบียบการเบิกจ่ายเงินจากคลัง การเก็บรักษาเงินและการนําเงินส่งคลัง พ.ศ. 2551 และที่แก้ไขเพิ่มเติม โดยได้กําหนดขึ้นใหม่เป็นระเบียบกระทรวงการคลังว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนําเงินส่งคลัง พ.ศ. 2562 ซึ่งได้มีการปรับปรุงวิธีปฏิบัติในการรับ-จ่ายเงินของส่วนราชการ ให้สอดคล้องกับมติคณะรัฐมนตรีดังกล่าวข้างต้น โดยกําหนดให้การจ่ายเงิน การรับเงิน และการนําเงิน ส่งคลังของส่วนราชการต้องดําเนินการผ่านระบบอิเล็กทรอนิกส์ (e-Payment) ตามหลักเกณฑ์และวิธีปฏิบัติที่กระทรวงการคลังกําหนด ดังนั้น เพื่อให้เป็นไปตามนัยระเบียบกระทรวงการคลังข้างต้น โดยนําเครื่องมือของธนาคารมาใช้ในการปฏิบัติงานด้านการเงินการคลัง ได้แก่ ระบบอินเตอร์เน็ต แบงค์กิ้ง ของธนาคารกรุงไทย (มหาชน) หรือ ระบบ KTB Corporate Online และอุปกรณ์รับชําระเงินทางอิเล็กทรอนิกส์ หรือเครื่อง EDC พร้อม QR Code จึงเห็นสมควรยกเลิกหลักเกณฑ์วิธีปฏิบัติตามหนังสือกระทรวงการคลัง 5 ฉบับ และกําหนดหลักเกณฑ์และวิธีการปฏิบัติขึ้นใหม่” โฆษกกรมบัญชีกลาง กล่าว
โฆษกกรมบัญชีกลาง กล่าวเพิ่มเติมว่า การปรับปรุงหลักเกณฑ์และวิธีปฏิบัติเกี่ยวกับการรับ-จ่ายเงินของส่วนราชการในครั้งนี้ เพื่อให้การดําเนินการของส่วนราชการเกิดความสะดวก ลดขั้นตอน เป็นไปในแนวทางเดียวกัน คล่องตัวมากขึ้น และเป็นการนําระบบเทคโนโลยีที่ทันสมัยมาใช้ในการปฏิบัติงานด้านการเงินการคลังของภาครัฐ อันจะส่งผลให้เกิดความรวดเร็ว ถูกต้องโปร่งใส สามารถตรวจสอบและเรียกรายงานข้อมูลได้ครบถ้วน ทันท่วงที ทั้งนี้ ให้หน่วยงานของรัฐถือปฏิบัติตามหนังสือกระทรวงการคลัง ด่วนที่สุด ที่ กค 0402.2/ว 140 ลงวันที่ 19 สิงหาคม 2563 โดยสามารถศึกษาแนวทาง หลักเกณฑ์และระเบียบที่เกี่ยวข้อง ได้ที่เว็บไซต์กรมบัญชีกลาง www.cgd.go.th” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-รมช.มนัญญา เยี่ยมชมรับฟังคลื่นเกษตรกรรุ่นใหม่ ในโครงการนำลูกหลานเกษตรกรกลับบ้านฯ
วันจันทร์ที่ 24 สิงหาคม 2563
รมช.มนัญญา เยี่ยมชมรับฟังคลื่นเกษตรกรรุ่นใหม่ ในโครงการนําลูกหลานเกษตรกรกลับบ้านฯ
รมช.มนัญญา เยี่ยมชมรับฟังคลื่นเกษตรกรรุ่นใหม่ ในโครงการนําลูกหลานเกษตรกรกลับบ้านฯ จ.ระยอง ชูสหกรณ์ขับเคลื่อนตลาดซูเปอร์มาร์เก็ตสหกรณ์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย นายพิเชษฐ์ วิริยะพาหะ อธิบดีกรมส่งเสริมสหกรณ์ และผู้บริหารระดับสูงในสังกัดกระทรวงเกษตรและสหกรณ์เยี่ยมชม นิทรรศการโครงการสหกรณ์นิคมชุมแสงจันทร์ จํากัด นิทรรศการจัดแสดงสินค้าและผลผลิตใน"โครงการนําลูกหลานเกษตรกรกลับบ้าน สานต่ออาชีพเกษตร" และนิทรรศการจากหน่วยงานต่างๆ ณ สหกรณ์นิคมชุมแสงจันทร์ จํากัด อําเภอวังจันทร์ จังหวัดระยอง ในวันที่ 24 สิงหาคม 2563
รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการเยี่ยมชมนิทรรศการ ว่า ปัจจุบันสังคมไทยมีแน้วโน้มสู่สังคมผู้สูงอายุ (Aging society) จึงมีความจําเป็นและส่งเสริม สนับสนุน ให้มีเกษตรกรรุ่นใหม่ "โครงการนําลูกหลานเกษตรกรกลับบ้าน สานต่ออาชีพเกษตร " มีจุดประสงค์เพื่อให้ลูกหลานเกษตรกรได้กลับมาอยู่กับครอบครัว ใช้ความรู้ประสบการณ์จากภาคอุตสาหกรรมและบริการ รวมทั้งเทคโนโลยีต่าง ๆ มาพัฒนาการเกษตรของอาชีพการเกษตรให้เกิดความยั่งยืน สอดคล้องกับนโยบาย กระทรวงเกษตรและสหกรณ์ได้ให้ความสําคัญกับการส่งเสริมการทําอาชีพการเกษตร จึงได้ดําเนินนโยบายส่งเสริมการผลิตสินค้าเกษตรที่มีคุณภาพอย่างครบวงจรตั้งแต่ต้นน้ํา กลางน้ํา และปลายน้ํา โดยมีซูเปอร์มาร์เก็ตสหกรณ์ในการกระจายและจัดจําหน่ายสินค้า รวมถึงการส่งเสริมคุณภาพสินค้าโดยให้เกษตรกร ลด ละ เลิก การใช้สารเคมี ผลักดันเพิ่มมูลค่าสินค้าเกษตรไทยให้ครัวไทยไปสู่ครัวโลกอย่างยั่งยืน
ทั้งนี้ ได้พบปะเกษตรกร พร้อมมอบปุ๋ยหมักจากกรมวิชาการเกษตร ซึ่งมีธาตุอาหารที่สูงและเยี่ยมชมนิทรรศการจากหน่วยงานต่างๆ อาทิ การรักษาดินป่วย ซึ่งมีขั้นตอนการเก็บตัวอย่างดินเพื่อวิเคราะห์ โดยสถานีพัฒนาที่ดินระยอง จากนั้นเยี่ยมชม นิทรรศการจัดแสดงผลิตภัณฑ์ของโครงการนําลูกหลานเกษตรกรกลับบ้าน สานต่ออาชีพเกษตร ได้แก่ หญ้าหวาน พืชผักอินทรีย์ และ กระชังปลาทับทิมและปลานิล เป็นต้น "เมื่อได้รับฟังเกษตรกรรุ่นใหม่ ทราบว่าทุกคนมีความรู้ความสามารถในด้านอื่นๆอยู่แล้ว ไม่ว่าจะเป็นเทคโนโลยี หรือการตลาด กระทรวงเกษตรและทุกหน่วยงานที่เกี่ยวข้อง เพียงต่อยอดแนะนําส่งเสริมด้านความรู้และศักยภาพด้านการเกษตรให้ นอกจากจะสามารถสร้างความมั่นคงในอาชีพแล้ว ยังก่อให้เกิดความอบอุ่นในครอบครัว ลูกหลานได้กลับมาดูแลพ่อแม่ ถือว่าเป็นการทําน้อยแต่ได้มาก และครบทุกบทบาทอย่างยั่งยืน" รมช.มนัญญา กล่าว
รัฐบาลไทย-ข่าวทำเนียบรัฐบาล-สรรพสามิตชี้แจงการปรับขึ้นอัตราภาษียาเส้น
วันพุธที่ 9 กันยายน 2563
สรรพสามิตชี้แจงการปรับขึ้นอัตราภาษียาเส้น
ตามที่เลขาธิการสมาคมองค์การพิทักษ์รัฐธรรมนูญไทยจะนําชาวไร่ยาสูบร้อง ป.ป.ช.เอาผิดกระทรวงการคลังเอื้อประโยชน์ให้บริษัทบุหรี่นอก สามารถมีระยะเวลาในการปรับตัวเพื่อการแสวงหากําไรจากประกาศกระทรวงการคลัง
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ตามที่เลขาธิการสมาคมองค์การพิทักษ์รัฐธรรมนูญไทย จะนําชาวไร่ยาสูบร้อง ป.ป.ช.เอาผิดกระทรวงการคลังเอื้อประโยชน์ให้บริษัทบุหรี่นอก สามารถมีระยะเวลาในการปรับตัวเพื่อการแสวงหากําไรจากประกาศกระทรวงการคลัง กรมสรรพสามิตขอเรียนชี้แจงว่าจาก พ.ร.บ. ภาษียาสูบ พ.ศ. 2509 จนถึง พ.ร.บ. ภาษีสรรพสามิต พ.ศ. 2560 มีการปรับขึ้นอัตราภาษียาเส้นเพียงหนึ่งครั้งเมื่อวันที่ 22 สิงหาคม 2555 จากอัตราที่ 0.001 บาทต่อกรัม เป็น 0.01 บาทต่อกรัม นอกจากนี้ ตาม พ.ร.บ. ภาษีสรรพสามิต พ.ศ. 2560 ได้ปรับลดอัตราภาษีตามปริมาณเป็น 0.005 บาทต่อกรัม เพื่อการขยายฐานภาษีให้ครอบคลุมถึงยาเส้นพันธุ์พื้นเมือง เพื่อเป็นการนํายาเส้นเข้าสู่ระบบสร้างความเท่าเทียมและเยียวยาให้แก่ผู้เสียภาษีรายใหม่ที่ต้องเข้าสู่ระบบ ดังนั้นการขึ้นอัตราภาษียาเส้นตามกฎกระทรวงกําหนดพิกัดอัตราภาษีสรรพสามิต (ฉบับที่ 6) พ.ศ. 2562 ซึ่งมีผลบังคับใช้เมื่อวันที่ 8 พฤษภาคม 2562 ถือเป็นการขึ้นภาษีครั้งที่ 2 ในรอบกว่า 50 ปี ในขณะที่ตลอดช่วงระยะเวลาดังกล่าว มีการปรับขึ้นภาษีบุหรี่ซิกาแรตอย่างเดียวรวม 16 ครั้ง อย่างไรก็ตาม บุหรี่ซิกาแรตยังคงมีภาระภาษีมากกว่ายาเส้นถึง 18 เท่า กล่าวคือ บุหรี่ซิกาแรตมีภาระภาษี 1.75 บาทต่อกรัม ในขณะที่ยาเส้นมีภาระภาษีเพียง0.10 บาทต่อกรัม ทั้งที่สินค้าทั้งสองประเภทต่างมีผลเสียต่อสุขภาพเหมือนกัน
สําหรับการออกกฎกระทรวงกําหนดพิกัดอัตราภาษีสรรพสามิต (ฉบับที่ 12) พ.ศ.2563 นั้น กรมสรรพสามิต ยังคงยึดหลักความเท่าเทียมระหว่างสินค้ายาสูบ ทั้งบุหรี่ซิกาแรตและยาเส้น กล่าวคือ ด้วยการแพร่ระบาดของไวรัสโคโรนา (COVID-19) ส่งผลกระทบต่อเศรษฐกิจของประเทศไทยและทั่วโลก กระทบต่อการบริโภคภายในประเทศ การจ้างงาน ภาคการเกษตร และภาคการส่งออก กรมสรรพสามิตจึงมีนโยบายเพื่อการเยียวยาสินค้ายาสูบ ซึ่งจะทําให้ผู้ประกอบอุตสาหกรรมยาสูบและยาเส้น และเกษตรกรได้รับการเยียวยาจากปัญหาการขาดสภาพคล่อง ตลอดจนเพื่อให้การยาสูบแห่งประเทศไทยได้มีการปรับตัวทางธุรกิจให้สามารถแข่งขันได้และยังคงมีการรับซื้อใบยาสูบจากเกษตรกรต่อไป โดยเสนอขยายเวลาการบังคับใช้อัตราภาษีปัจจุบันของบุหรี่ซิกาแรตและยาเส้นออกไปถึงวันที่ 30 กันยายน 2564 และเลื่อนการบังคับใช้อัตราภาษีใหม่ของบุหรี่ซิกาแรตและยาเส้นออกไป โดยให้เริ่มใช้บังคับตั้งแต่วันที่ 1 ตุลาคม 2564 เป็นต้นไป โดยมีรายละเอียด ดังนี้
1. เลื่อนเวลาการบังคับใช้อัตราภาษีบุหรี่ซิกาแรตตามมูลค่าแบบอัตราเดียวที่ร้อยละ 40 และอัตราภาษีตามปริมาณที่ 1.20 บาทต่อหนึ่งมวน จากเดิมที่จะมีการบังคับใช้วันที่ 1 ตุลาคม 2563 เป็นต้นไป ออกไปเป็นวันที่ 1 ตุลาคม 2564 เป็นต้นไป
2. เลื่อนเวลาการบังคับใช้อัตราภาษียาเส้นตามมูลค่าที่ร้อยละ 0 และอัตราภาษีตามปริมาณที่ 0.10 บาทต่อหนึ่งกรัม จากเดิมที่จะมีการบังคับใช้ในวันที่ 1 มกราคม 2564 เป็นต้นไป ออกไปเป็นวันที่ 1 ตุลาคม 2564 เป็นต้นไป
โฆษกกรมสรรพสามิตกล่าวทิ้งท้ายว่า ดังนั้น การขยายเวลาบังคับใช้อัตราภาษีบุหรี่ซิกาแรตและยาเส้นออกไป จึงเป็นการช่วยบรรเทาความเดือดร้อนแก่เกษตรกรผู้ปลูกใบยาทั้งสองกลุ่มอย่างเท่าเทียมกัน
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-มาตรการเราไม่ทิ้งกันจะยุติการโอนเงินในวันที่ 30 กันยายน 2563
วันพฤหัสบดีที่ 10 กันยายน 2563
มาตรการเราไม่ทิ้งกันจะยุติการโอนเงินในวันที่ 30 กันยายน 2563
ตามที่ได้เคยแถลงข่าวแล้วว่ากระทรวงการคลังดําเนินมาตรการเราไม่ทิ้งกันเสร็จสิ้นแล้วและผู้มีสิทธิ์รับเงินเยียวยาทั้งหมด 15.3 ล้านคน คงเหลือผู้มีสิทธิ์รับเงินเยียวยาบางส่วนที่กระทรวงการคลังไม่สามารถโอนเงินให้ได้ เนื่องจากเกิดจากปัญหาเกี่ยวกับบัญชีรับเงิน
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่ได้เคยแถลงข่าวไปแล้วว่า กระทรวงการคลังได้ดําเนินมาตรการเยียวยา 5,000 บาท (มาตรการเราไม่ทิ้งกัน) เสร็จสิ้นแล้วและผู้มีสิทธิ์รับเงินเยียวยาทั้งหมด 15.3 ล้านคน แต่คงเหลือผู้มีสิทธิ์รับเงินเยียวยาบางส่วนที่กระทรวงการคลังไม่สามารถโอนเงินให้ได้ เนื่องจากเกิดจากปัญหาเกี่ยวกับบัญชีรับเงิน เช่น ยังไม่มีพร้อมเพย์ที่ผูกกับเลขบัตรประชาชน หรือบัญชีปิด เป็นต้น
กระทรวงการคลังยังคงพยายามโอนเงินซ้ํา (Retry) อย่างต่อเนื่องทุกสัปดาห์จนถึงปัจจุบัน โดยคงเหลือผู้ที่ยังโอนเงินไม่สําเร็จจํานวนประมาณ 56,000 คน ซึ่งกระทรวงการคลังจะดําเนินการโอนเงินซ้ํา (Retry) ต่อเนื่อง จนถึงวันที่ 30 กันยายน 2563 เท่านั้น เพื่อให้สอดคล้องกับมติคณะรัฐมนตรีเมื่อวันที่ 18 สิงหาคม 2563 ดังนั้น สําหรับผู้มีสิทธิ์แต่ยังไม่ได้รับเงิน ขอให้ตรวจสอบว่าท่านอยู่ในกลุ่มผู้มีสิทธิ์ที่กระทรวงการคลังโอนเงินไม่สําเร็จหรือไม่ โดยตรวจสอบผ่านเว็บไซต์ www.เราไม่ทิ้งกัน.com ปุ่มสีเขียวเข้ม “ผู้มีสิทธิ์ที่ยังโอนเงินไม่สําเร็จ” ทั้งนี้ หากท่านอยู่ในกลุ่มดังกล่าว หรือท่านได้รับข้อความ SMS แจ้งว่าเป็นผู้มีสิทธิ์แต่โอนเงินไม่สําเร็จ ขอให้รีบไปติดต่อธนาคารใดก็ได้ที่ท่านมีบัญชีอยู่ และดําเนินการผูกพร้อมเพย์ด้วยเลขบัตรประชาชนโดยเร็ว ก่อนวันที่ 28 กันยายน 2563 เพื่อให้สามารถรับเงินโอนจากกระทรวงการคลังได้ทันภายในวันที่ 30 กันยายน 2563
โฆษกกระทรวงการคลังย้ําเพิ่มเติมว่า หลังจากวันที่ 30 กันยายน 2563 กระทรวงการคลังจะพิจารณาปิดโครงการและยุติการโอนเงิน ดังนั้น ขอให้ผู้มีสิทธิ์ที่ยังโอนเงินไม่สําเร็จเร่งดําเนินการผูกพร้อมเพย์ด้วยเลขบัตรประชาชนโดยเร็วที่สุด
สํานักงานเศรษฐกิจการคลัง
โทร. 0 2273 9020 ต่อ 3569 3556 และ 3566
รัฐบาลไทย-ข่าวทำเนียบรัฐบาล-อธิบดีกรมบัญชีกลาง ชี้แจงกรณีข้อวิจารณ์การจ่ายเบี้ยยังชีพผู้สูงอายุ-เบี้ยความพิการล่าช้า
วันพฤหัสบดีที่ 17 กันยายน 2563
อธิบดีกรมบัญชีกลาง ชี้แจงกรณีข้อวิจารณ์การจ่ายเบี้ยยังชีพผู้สูงอายุ-เบี้ยความพิการล่าช้า
อธิบดีกรมบัญชีกลาง ชี้แจงกรณีข้อวิจารณ์การจ่ายเบี้ยยังชีพผู้สูงอายุ-เบี้ยความพิการล่าช้า
จ. 14 กันยายน 2563 นายภูมิศักดิ์ อรัญญาเกษมสุข อธิบดีกรมบัญชีกลา งกระทรวงการคลัง ชี้แจงว่ากรมบัญชีกลางและกรมส่งเสริมการปกครองท้องถิ่น (สถ.) ได้กําหนดปฏิทินการทํางานสําหรับการจ่ายเงินเบี้ยยังชีพผู้สูงอายุและเบี้ยความพิการ ขององค์กรปกครองส่วนท้องถิ่น ประจําปีงบประมาณ พ.ศ. 2563 โดยกําหนดระยะเวลาในการดําเนินการร่วมกันในแต่ละเดือน เพื่อให้สามารถจ่ายเงินให้แก่ผู้มีสิทธิตามวันที่กําหนด ซึ่งการดําเนินการโอนเงินให้ผู้มีสิทธิแต่ละเดือนนั้น จะจัดสรรให้องค์การบริหารส่วนตําบล (อบต.) และเทศบาล จํานวน 7,774 แห่ง (ไม่รวม อบจ.) ตามจํานวนที่ต้องจ่ายเงินให้แก่ผู้มีสิทธิครบทุกแห่ง ในการเบิกเงินแต่ละครั้ง ตามปฏิทินการทํางานข้างต้น ซึ่งตามขั้นตอนการดําเนินการ กรมบัญชีกลางจะต้องตรวจสอบงบประมาณ เพื่อเบิกจ่ายให้ผู้มีสิทธิตามปฏิทินการจ่าย และเมื่อตรวจสอบงบประมาณในเดือนกันยายน 2563 พบว่าไม่เพียงพอ สถ.จึงต้องจัดสรรเพิ่ม แต่เนื่องจากการเปลี่ยนแปลงงบประมาณของ สถ. ต้องดําเนินการตามกระบวนการบริหารงบประมาณ ทําให้ระยะเวลาการจ่ายเงินเบี้ยยังชีพผู้สูงอายุและเบี้ยความพิการคลาดเคลื่อนไปจากปฏิทินการทํางาน สําหรับแนวทางการแก้ไขกรณีดังกล่าว ขอความร่วมมือให้พิจารณาจัดสรรงบประมาณในแต่ละปีให้มีความครอบคลุมเพื่อจะจ่ายให้แก่ผู้มีสิทธิ อย่างถูกต้อง เป็นไปตามขั้นตอนและระยะเวลาตามที่กําหนดไว้
............................
รัฐบาลไทย-ข่าวทำเนียบรัฐบาล-แรงงาน แจงสถานการณ์ ไร้งานแรงงานภาคบริการในธุรกิจท่องเที่ยวมีทางรับมือ  ภาครัฐ เตรียมนโยบายรองรับ  “3 มาตรการเร่งด่วน”
วันพฤหัสบดีที่ 10 กันยายน 2563
แรงงาน แจงสถานการณ์ ไร้งานแรงงานภาคบริการในธุรกิจท่องเที่ยวมีทางรับมือ  ภาครัฐ เตรียมนโยบายรองรับ  “3 มาตรการเร่งด่วน”
แรงงาน เผย เตรียมนโยบายรองรับการว่างงานของแรงงานในทุกภาคส่วน รวมถึงแรงงานภาคบริการ ท่องเที่ยว หลังหลายภาคส่วนคาดการณ์ว่า แรงงานภาคบริการในธุรกิจท่องเที่ยว มีแนวโน้มว่างงานกว่า 50,000 คน ระบุจะส่งเสริมการจ้างงาน ภาคบริการควบคู่ไปกับการสนับสนุนเศรษฐกิจ
ภาคการผลิตและบริการให้ฟื้นตัว เพื่อมิให้เกิดปัญหาไม่มีเงินจ่ายค่าจ้าง-คนงานถูกเลิกจ้าง
นายสุชาติ พรชัยวิเศษกุล อธิบดีกรมการจัดหางาน กล่าวว่า จากสถานการณ์การแพร่ระบาดของโรคโควิด-19 ส่งผลให้ประเทศไทยประสบปัญหาเศรษฐกิจชะลอตัวตามภาวะเศรษฐกิจโลก รวมถึงการท่องเที่ยวที่ซบเซาลง ซึ่งทําให้หลายภาคส่วนได้คาดการณ์ว่า จะมีแรงงานกลุ่มภาคบริการในธุรกิจท่องเที่ยว จะว่างงานถึง 50,000 คน เกี่ยวกับเรื่องนี้ กรมการจัดหางาน ไม่ได้นิ่งนอนใจ เตรียมแนวทางและมาตรการรองรับปัญหาการว่างงานไว้แล้ว ตามนโยบายของ รัฐมนตรีว่าการกระทรวงแรงงาน ที่ให้ความสําคัญกับปัญหาการว่างงานของพี่น้องแรงงานเป็นอย่างมาก
" ขณะนี้ กรมการจัดหางาน ซึ่งมีภารกิจด้านการส่งเสริมการมีงานทําให้แก่ประชาชนทุกช่วงวัย ได้เตรียมตําแหน่งงานว่างไว้รองรับแล้ว จํานวน 305,806 อัตรา โดยผู้ที่ต้องการหางานสามารถลงทะเบียนสมัครงานออนไลน์ได้ที่ smartjob.doe.go.th ขณะเดียวกันยังมี 3 มาตรการเร่งด่วนเพื่อช่วยเหลือผู้รับผลกระทบจากการแพร่ระบาดของโรคโควิด – 19 อย่างแรงงานกลุ่มภาคบริการในธุรกิจท่องเที่ยว ได้แก่ การจัดงาน JOB EXPO THAILAND 2020 ที่รวบรวมตําแหน่งงานกว่า 1,000,000 อัตรา ซึ่งจะมีตําแหน่งงาน ที่รวมถึงงานด้านบริการและการท่องเที่ยว สําหรับแรงงานที่สนใจทํางานลักษณะเดิม  ขณะเดียวกัน สําหรับผู้ที่ต้องการทํางานในตําแหน่งใหม่ ยังมีตําแหน่งงานอื่นๆ ทั้งจากหน่วยงานภาครัฐ รัฐวิสาหกิจ และภาคเอกชน รวมทั้งตําแหน่งงานในต่างประเทศ อาทิ ไต้หวัน สาธารณรัฐเกาหลี ญี่ปุ่น อิสราเอล มาเลเซีย และ สิงคโปร์ ไว้รองรับ ซึ่งจะจัดขึ้น ระหว่างวันที่ 26-28 กันยายนที่จะถึงนี้
นอกจากนี้ ยังมีมาตรการสนับสนุนการจ้างงานผู้สําเร็จการศึกษาใหม่ โดยรัฐบาลอุดหนุนค่าจ้างร้อยละ 50 ของเงินเดือน ในลักษณะ Co-payment เป็นเวลา 1 ปี  เริ่มตั้งแต่ 1 ตุลาคม 2563 ถึง 30 กันยายน 2564  และการจัดทํา Platform ไทยมีงานทํา.com ซึ่งเป็นการหาตําแหน่งงานเชิงรุกทั่วประเทศ โดยสํานักงานจัดหางานจังหวัดจะลงพื้นที่พบปะเจ้าของสถานประกอบการ เพื่อขอตําแหน่งงานว่างที่มี ซึ่งจะครอบคลุมถึงงานด้านบริการและการท่องเที่ยว อย่างไรก็ดี กรมการจัดหางาน จะหามาตรการรองรับ ให้ตรงกลุ่มเป้าหมาย ด้วยความรวดเร็วและมีประสิทธิภาพสูงสุด พร้อมส่งเสริมการจ้างงานภาคบริการควบคู่ไปกับการสนับสนุนเศรษฐกิจ ภาคการผลิตและบริการให้ฟื้นตัว เพื่อมิให้เกิดปัญหาไม่มีเงินจ่ายค่าจ้าง-คนงานถูกเลิกจ้าง " อธิบดีกรมการจัดหางานกล่าว
ทั้งนี้ ผู้ที่กําลังว่างงานสามารถสอบถามข้อมูลเพิ่มเติมได้ที่ สํานักงานจัดหางานกรุงเทพมหานครพื้นที่ 1 - 10 และสํานักงานจัดหางานจังหวัด หรือ สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ผู้สูงอายุเฮ สปส.ขยายอายุถึง 65 ปี
วันพุธที่ 9 กันยายน 2563
ผู้สูงอายุเฮ สปส.ขยายอายุถึง 65 ปี
เลขานุการรัฐมนตรีว่าการกระทรวงแรงงาน เป็นประธานในพิธีเปิดโครงการประกันสังคมทั่วไทยสู่แรงงานภาคอิสระรุ่นที่ 1-2 (ส่วนภูมิภาค) ณ ห้องแสนสุข โรงแรมบางแสน เฮอริเทจ อําเภอเมือง จังหวัดชลบุรี
เมื่อวันที่ 9 กันยายน 2563 เวลา 9.30 นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานในพิธีเปิดโครงการประกันสังคมทั่วไทยสู่แรงงานภาคอิสระรุ่นที่ 1-2 (ส่วนภูมิภาค) โดยมีนางเธียรรัตน์ นะวะมะวัฒน์ รองปลัดกระทรวงแรงงาน พร้อมด้วย นายทศพล กฤตวงศ์วิมาน เลขาธิการสํานักงานประกันสังคม นายสุคนธ์ สุวรรณศักดิ์สิน นายอําเภอเมืองชลบุรี นายณรงค์ชัย คุณปลื้ม นายกเทศมนตรีเทศบาลเมืองแสนสุข ผู้บริหารสํานักงานประกันสังคม และเจ้าหน้าที่ให้การต้อนรับ ณ ห้องแสนสุข โรงแรมบางแสน เฮอริเทจ อําเภอเมือง จังหวัดชลบุรี
นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน กล่าวว่า กระทรวงแรงงาน มีภารกิจสําคัญในการพัฒนาและเสริมสร้างศักยภาพประชาชน โดยการสร้างหลักประกันทางสังคม เพื่อให้สอดคล้องกับความจําเป็นพื้นฐานในการดํารงชีวิต โดยเฉพาะอย่างยิ่งประชากร กลุ่มด้อยโอกาส กลุ่มเปราะบาง และกลุ่มผู้สูงวัย จํานวนมากที่ยังไม่ได้รับการคุ้มครองทางสังคม ซึ่งเป็นสาเหตุหนึ่งในการนําไปสู่ความเหลื่อมล้ําทางสังคม จากการสํารวจข้อมูลแรงงานภาคอิสระของสํานักงานสถิติแห่งชาติ ปี 2562 พบว่ามีแรงงานภาคอิสระจํานวน 20.4 ล้านคนทั่วประเทศ แต่มีเพียงจํานวน 3.40 ล้านคน หรือร้อยละ 16.67 ที่เข้าถึงระบบความคุ้มครองประกันสังคมมาตรา 40 และยังมีแรงงานภาคอิสระจํานวน 17.00 ล้านคน หรือร้อยละ 83.33 ที่ยังไม่ได้เข้าสู่ระบบความคุ้มครอง ดังนั้นเพื่อลดปัญหาดังกล่าว กระทรวงแรงงาน ได้มีการส่งเสริม สนับสนุนและประชาสัมพันธ์ให้ประชาชนที่อยู่ในวัยกําลังแรงงาน ในกลุ่มผู้ประกอบอาชีพอิสระ ให้เห็นความสําคัญของการมีหลักประกันทางสังคม โดยการสมัครเข้าสู่ระบบความคุ้มครองประกันสังคมอย่างทั่วถึง และเพื่อยกระดับการพัฒนาคุณภาพชีวิตที่ดีขึ้นอีกด้วย
นายสุเทพฯ กล่าวต่อว่า การจัดโครงการประกันสังคมทั่วไทยสู่แรงงานภาคอิสระ มีวัตถุประสงค์เพื่อรณรงค์ประชาสัมพันธ์การสร้างความรู้ความเข้าใจเกี่ยวกับสิทธิประโยชน์ประกันสังคมมาตรา 40 และสร้างแรงจูงใจ ให้แรงงานภาคอิสระ เข้าถึงการมีหลักประกันความมั่นคงในชีวิต เพื่อยกระดับและพัฒนาคุณภาพชีวิตที่ดี สําหรับตนเองและครอบครัวที่อยู่ในวัยแรงงานที่มีอายุตั้งแต่ 15 ปีบริบูรณ์แต่ไม่เกิน 65 ปีบริบูรณ์ ด้วยการรณรงค์ ส่งเสริม ประชาสัมพันธ์ ให้ความรู้และรับสมัครขึ้นทะเบียนเป็นผู้ประกันตนตามมาตรา 40 โดยกําหนดกลุ่มเป้าหมายผู้เข้าร่วมโครงการ ประกอบด้วยเครือข่ายประกันสังคม แรงงานภาคอิสระ และผู้ประกันตนตามมาตรา 40 ในพื้นที่จังหวัดชลบุรี รวม 300 คน ซึ่งภายในงานจัดให้มีนิทรรศการเกี่ยวกับความคุ้มครองประกันสังคมสําหรับแรงงาน ภาคอิสระ การรับสมัครขึ้นทะเบียนเป็นผู้ประกันตนตามมาตรา 40 และการออกร้านผลิตภัณฑ์ของเครือข่ายประกันสังคม ผู้ประกันตนตามมาตรา 40 แรงงานภาคอิสระ และสมาคมผู้สูงวัยของจังหวัดชลบุรีด้วย ซึ่งคาดหมายว่าการดําเนินโครงการดังกล่าว จะมีส่วนส่งเสริม สนับสนุนให้แรงงานภาคอิสระในพื้นที่จังหวัดชลบุรีเกิดความตื่นตัว และร่วมเป็นเครือข่ายในการสนับสนุนการขยายความคุ้มครองประกันสังคมเพื่อให้แรงงานภาค อิสระได้รับความคุ้มครองประกันสังคมเพิ่มม
รัฐบาลไทย-ข่าวทำเนียบรัฐบาล-ผู้ตรวจฯ กระทรวงดิจิทัลฯ บรรยายพิเศษ "เศรษฐกิจยุค Digital" ในโครงการฝึกอบรมหลักสูตร "นักบริหารการเศรษฐกิจการเกษตร ระดับกลาง" รุ่นที่ 1
วันอังคารที่ 25 สิงหาคม 2563
ผู้ตรวจฯ กระทรวงดิจิทัลฯ บรรยายพิเศษ "เศรษฐกิจยุค Digital" ในโครงการฝึกอบรมหลักสูตร "นักบริหารการเศรษฐกิจการเกษตร ระดับกลาง" รุ่นที่ 1
ผู้ตรวจฯ กระทรวงดิจิทัลฯ บรรยายพิเศษ "เศรษฐกิจยุค Digital" ในโครงการฝึกอบรมหลักสูตร "นักบริหารการเศรษฐกิจการเกษตร ระดับกลาง" รุ่นที่ 1
นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ดีอีเอส ให้เกียรติบรรยายพิเศษหัวข้อ "เศรษฐกิจยุค Digital" " ในโครงการฝึกอบรมหลักสูตร "นักบริหารการเศรษฐกิจการเกษตร ระดับกลาง" รุ่นที่ 1 ณ อาคารนวัตกรรม สํานักงานเศรษฐกิจการเกษตร มหาวิทยาลัยเกษตรศาสตร์ เมื่อวันที่ 24 สิงหาคม 2563 โดยหลักสูตรดังกล่าว เป็นความร่วมมือทางวิชาการระหว่างสํานักงานเศรษฐกิจการเกษตร และมหาวิทยาลัยเกษตรศาสตร์ เพื่อมุ่งเน้นการพัฒนาข้าราชการให้เป็นผู้นํายุคใหม่ บริหารการเปลี่ยนแปลงและบริหารงานได้อย่างมืออาชีพ สามารถนําองค์กรสู่ความสําเร็จ เพิ่มขีดความสามารถในการนําภารกิจของสํานักงานเศรษฐกิจการเกษตร และกระทรวงเกษตรและสหกรณ์ให้ก้าวสู่การแข่งขันในระดับสากล ทั้งนี้ การฝึกอบรมฯ จัดขึ้นระหว่างวันที่ 17 สิงหาคม – 19 กันยายน 2563
***************
รัฐบาลไทย-ข่าวทำเนียบรัฐบาล-ยังจำไม่เคยลืมเลือน คอยเตือนตัวเองเอาไว้
วันอาทิตย์ที่ 13 กันยายน 2563
ยังจําไม่เคยลืมเลือน คอยเตือนตัวเองเอาไว้
ฉันหมั่นเตือนไว้ในใจเรื่อยมา
- ใส่แมส
- ล้างมือ
- ยืน/นั่งห่างกัน
รัฐบาลไทย-ข่าวทำเนียบรัฐบาล-​‘นฤมล’ ลุยระบบ Big Data ‘คนมีฝีมือ ยุค 5G’
วันจันทร์ที่ 31 สิงหาคม 2563
​‘นฤมล’ ลุยระบบ Big Data ‘คนมีฝีมือ ยุค 5G’
รัฐมนตรีช่วยว่าการกระทรวงแรงงาน เดินหน้าระบบ Big Data เพื่อเชื่อมโยงข้อมูลระหว่างแรงงานที่ต้องการพัฒนาทักษะ สอดรับตําแหน่งงานว่าง สู่การพัฒนาฝีมือแรงงานในยุค 5G
วันที่ 31 สิงหาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ให้การต้อนรับคุณณัฐฐินันท์ สุขสมพงษ์ ประธานกรรมการบริหาร บริษัท แคท บัซซ์ ทีวี จํากัด และคณะ ที่ได้เข้าแสดงความยินดีในโอกาสดํารงตําแหน่งรัฐมนตรีช่วยว่าการกระทรวงแรงงาน รวมถึงหารือแนวทางการสร้าง Smart Governance ด้วยการสร้าง Digital Service Platform บน Line Official Account ของกรมพัฒนาฝีมือแรงงาน ณ ห้องรับรองพิเศษ ชั้น 6 อาคารกระทรวงแรงงาน
สําหรับระบบดังกล่าวพัฒนาโดยบริษัท แคทบัซซ์ ทีวี จํากัด ในฐานะ บริษัทร่วมทุนของ CAT Telecom โดยทาง CAT Telecom เป็นผู้ถือหุ้นรายใหญ่ ร่วมกับ พันธมิตรด้าน Digital Platform บริษัท สยาม อินโน ซิตี้ จํากัด ในฐานะทีม Line Govtech และ บริษัท โมเดอร์น เน็ตเวิร์ค จํากัด ซึ่งจะเป็นระบบที่เชื่อมต่อและเป็นช่องทางการสื่อสารระหว่างกรมพัฒนาฝีมือแรงงานกับประชาชนผ่านแอปพลิเคชันไลน์ รวมถึงเป็นช่องทางการส่งเสริมองค์ความรู้และประชาสัมพันธ์ข่าวสาร สิทธิประโยชน์ต่างๆ ของภาครัฐ ตลอดจนการให้การสนับสนุนด้านการพัฒนาฝีมือแรงงานให้กับประชาชนทั่วไปด้วยรูปแบบของ Social Platform ที่สะดวกต่อการใช้งานของประชาชนทุกกลุ่ม
รมช. แรงงาน กล่าวว่า กระทรวงแรงงานโดยกรมพัฒนาฝีมือแรงงาน ได้เล็งเห็นประโยชน์ที่จะเกิดจากความร่วมมือในการสนับสนุนเทคโนโลยีดังกล่าว ไม่ว่าจะเป็นการสร้างช่องทางในการเชื่อมต่อหน่วยงานต่าง ๆ ของกรมฯ ในการให้บริการประชาชนด้วย ช่องทาง Line Official Account เพื่ออํานวยความสะดวกให้ประชาชนได้เข้าถึงการติดต่อสื่อสารกับหน่วยงานได้ง่าย สะดวก และรวดเร็วมากขึ้น ทั้งด้านการเชื่อมโยงข้อมูลระหว่างการพัฒนาฝีมือแรงงาน ตําแหน่งงานว่าง ความต้องการจ้างงานของนายจ้าง และความประสงค์ของแรงงานที่ต้องการตําแหน่งงาน โดยมีระบบการจัดเก็บข้อมูลบุคคลที่เข้ามาใช้บริการด้านต่าง ๆ ของกรมฯ ผ่านระบบการจัดเก็บข้อมูลผู้ใช้งานอินเตอร์เน็ต ตาม พรบ. คอมพิวเตอร์ นอกจากนี้ยังสามารถใช้เป็นช่องทางการสื่อสารแบบสองทางระหว่างหน่วยงานกับประชาชนได้ตรงกลุ่มมากขึ้น
รมช. แรงงาน กล่าวเพิ่มเติมว่า ในส่วนของการพัฒนาฝีมือแรงงานจะเป็นการใช้ประโยชน์จากระบบ Line Official Account เพื่อให้ผู้อบรมใช้เป็นช่องทางตั้งแต่การลงทะเบียน การเข้าอบรม ตลอดจนการทําแบบทดสอบ โดยมีระบบ Free WiFi ที่มีคุณลักษณะพิเศษในการดึงผู้ใช้ WiFi เข้าเป็นสมาชิกบน Line Official Account โดยอัตโนมัติ ซึ่งจะทําให้มีสมาชิกในระบบเพิ่มขึ้นตลอดเวลา ซึ่งจะได้ติดตั้งระบบ Free WiFi ไว้บริเวณหน่วยงานต่าง ๆ ภายใต้สังกัดกระทรวงแรงงานทั่วประเทศ
-----------------------------------------------------------------------
รัฐบาลไทย-ข่าวทำเนียบรัฐบาล-ศลช. รับรางวัลเลิศรัฐ ประจำปี 2563 ประเภทพัฒนาการบริการ ระดับดี
วันพฤหัสบดีที่ 17 กันยายน 2563
ศลช. รับรางวัลเลิศรัฐ ประจําปี 2563 ประเภทพัฒนาการบริการ ระดับดี
ศลช. รับรางวัลเลิศรัฐ ประจําปี 2563 ประเภทพัฒนาการบริการ ระดับดี
กระทรวงการอุดมศึกษา วิทยาศาสตร์ วิจัยและนวัตกรรม โดย ศูนย์ความเป็นเลิศด้านชีววิทยาศาสตร์ (องค์การมหาชน) ได้รับรางวัลเลิศรัฐ ประจําปี 2563 สาขาบริการภาครัฐ ประเภทพัฒนาการบริการ ระดับดี
นายชัยรัตน์ แสงจันทร์ รองผู้อํานวยการด้านยุทธศาสตร์และบริหารองค์กรและรักษาการแทนผู้อํานวยการศูนย์ความเป็นเลิศด้านชีววิทยาศาสตร์ และนางสาวรัตนา วรปัสสุ ผู้อํานวยการโปรแกรมบริหารและพัฒนาเทคโนโลยีเครื่องมือแพทย์และหุ่นยนต์ทางการแพทย์ขั้นสูง ศูนย์ความเป็นเลิศด้านชีววิทยาศาสตร์ เข้ารับรางวัลจาก นายวิษณุ เครืองาม รองนายกรัฐมนตรี ในงานพิธีมอบรางวัลเลิศรัฐ ประจําปี 2563 จัดโดยสํานักงานคณะกรรมการพัฒนาระบบราชการ (ก.พ.ร.) ซึ่งกระทรวงการอุดมศึกษา วิทยาศาสตร์ วิจัยและนวัตกรรม โดย ศูนย์ความเป็นเลิศด้านชีววิทยาศาสตร์ (องค์การมหาชน) ได้รับรางวัลเลิศรัฐ ประจําปี 2563 สาขาบริการภาครัฐ ประเภทพัฒนาการบริการ ระดับดี จากผลงาน "โครงการสร้างและพัฒนานวัตกรรมอุตสาหกรรมเครื่องมือแพทย์และอุปกรณ์ทางการแพทย์ กรณี โครงการรากฟันเทียมสําหรับผู้สูงอายุของประเทศไทย" ในวันพุธที่ 16 กันยายน 2563 ณ ห้องรอยัล จูบิลี่ บอลรูม อาคารชาเลนเจอร์ ชั้น 1 อิมแพ็ค เมืองทองธานี
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Twitter : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-อนุมัติงบ 24 ล้านบาท ดูแลเรื่องนมโรงเรียนเอกชน
วันอังคารที่ 8 กันยายน 2563
อนุมัติงบ 24 ล้านบาท ดูแลเรื่องนมโรงเรียนเอกชน
วันจันทร์ที่ 8 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบประมาณเพิ่มเติม 24 ล้านบาท ให้สํานักงานคณะกรรมการส่งเสริมการศึกษาเอกชน เพื่อจัดหานมโรงเรียนสําหรับนักเรียนโรงเรียนเอกชน ให้เพียงพอกับจํานวนนักเรียนที่มีอยู่จริง ซึ่งสอดคล้องกับนโยบายของรัฐบาลที่ส่งเสริมให้โรงเรียนของรัฐและเอกชน จัดหานมให้กับเด็กนักเรียนตั้งแต่ระดับชั้นอนุบาล 1 ถึงชั้นประถมศึกษาปีที่ 6 เพื่อพัฒนาร่างกายของนักเรียนให้สมบูรณ์แข็งแรง เติบโตตามวัยอย่างเหมาะสมและมีภูมิคุ้มกันโรค ควบคู่ไปกับการพัฒนาทางด้านจิตใจ อารมณ์ สังคม และสติปัญญา เพื่อให้มั่นใจได้ว่า นักเรียนกลุ่มเป้าหมายทุกคน จะได้รับสิทธิตามโครงการของรัฐบาลอย่างต่อเนื่องและครบถ้วน ตอบสนองแนวทางการพัฒนาคนทุกช่วงวัย และลดความเหลื่อมล้ําของประชาชนทุกกลุ่ม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กห.จับมือ สวทช.ดึงเยาวชนร่วมแข่งขันหุ่นยนต์อัตโนมัติ หวังต่อยอดอุตสาหกรรมและงานความมั่นคง
วันอาทิตย์ที่ 6 กันยายน 2563
กห.จับมือ สวทช.ดึงเยาวชนร่วมแข่งขันหุ่นยนต์อัตโนมัติ หวังต่อยอดอุตสาหกรรมและงานความมั่นคง
พล.ท.คงชีพ ตันตระวาณิชย์ เปิดเผยว่า กระทรวงกลาโหม โดยกรมวิทยาศาสตร์และเทคโนโลยีกลาโหม ร่วมกับ สวทช. โดย Software Park ร่วมกันจัดการแข่งขัน RoboInnovator Challenge 2020 ระหว่าง 5-6 ก.ย.63 ณ ม.ธุรกิจบัณฑิต กทม.
โดยมีเยาวชนจากหลายสถาบันการศึกษาเกือบ 200 คนเข้าร่วมการแข่งขัน การแข่งขันครั้งนี้ มีเป้าหมายเพื่อส่งเสริมความรู้ ความสามารถ ด้านระบบหุ่นยนต์อัตโนมัติ เพื่อการพัฒนาอุตสาหกรรมไทยไปสู่ Smart Industry และต่อยอดงานด้านความมั่นคง โดยร่วมกันค้นหาผู้มีความสามารถพิเศษด้านหุ่นยนต์และปัญาประดิษฐ์ เพื่อพัฒนาส่งเสริมให้เป็นผู้เชี่ยวชาญของประเทศต่อไป
การแข่งขัน ดําเนินการในรูปแบบ Self Driving เพื่องาน Logistic โดยเป็นหุ่นยนต์ขับเคลื่อนอัตโนมัติไร้การบังคับจากมนุษย์ หลบหลีกอุปสรรคกีดขวางและนําส่งของไปยังจุดที่กําหนดได้ถูกต้อง ทันเวลา มุ่งเพิ่มประสิทธิภาพของงานและลดความเสี่ยงที่อาจเกิดขึ้นกับมนุษย์ด้วย ภูมิปัญญาไทยอย่างแท้จริง
ผลจากการแข่งขัน จะเป็นส่วนสําคัญให้เยาวชนจากหลายสถาบันการศึกษา ได้รู้จักกัน มีการแลกเปลี่ยนเรียนรู้ และถ่ายทอดประสบการณ์กันและกัน สามารถต่อยอดพัฒนาเทคโนโลยีสู่การใช้งานจริงทั้งด้านอุตสาหกรรมและการประยุกต์ใช้งานด้านความมั่นคงต่อไป
รัฐบาลไทย-ข่าวทำเนียบรัฐบาล-“นฤมล’ รับข้อเสนอ ‘สมาคมประมง’ พัฒนาฝีมือแรงงานไทยลงเรือประมงทะเล
วันพฤหัสบดีที่ 27 สิงหาคม 2563
“นฤมล’ รับข้อเสนอ ‘สมาคมประมง’ พัฒนาฝีมือแรงงานไทยลงเรือประมงทะเล
รัฐมนตรีช่วยว่าการกระทรวงแรงงาน หารือร่วมสมาคมประมงฯ เผย พร้อมเร่งแก้ปัญหาขาดแคลนแรงงานด้านประมง ช่วยผู้ว่างงานจากผลกระทบโควิด-19 พัฒนาทักษะป้อนเรือประมง
วันที่ 26 สิงหาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ให้การต้อนรับคณะจากสมาคมการประมงแห่งประเทศไทย ที่ได้เข้าร่วมแสดงความยินดีในโอกาสดํารงตําแหน่งรัฐมนตรีช่วยว่าการกระทรวงแรงงาน รวมถึงแลกเปลี่ยนข้อคิดเห็นและนําเสนอปัญหาต่าง ๆ ด้านแรงงานประมงทะเล โดยมี ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน ผู้บริหารกระทรวงแรงงาน เข้าร่วมประชุม ณ ห้องประชุมปกรณ์ อังศุสิงห์ ชั้น 10 อาคารกรมพัฒนาฝีมือแรงงาน ในครั้งนี้ด้วย
รมช. แรงงาน กล่าวว่า สมาคมประมงเสนอให้กระทรวงแรงงาน โดยกรมพัฒนาฝีมือแรงงาน ดําเนินการพัฒนาทักษะให้กับแรงงานไทยที่ว่างงาน หรือแรงงานที่ได้รับผลกระทบจากไวรัสโควิด -19 ที่ต้องการทํางานที่เกี่ยวข้องกับการประมง โดยจัดฝึกอบรมเพื่อพัฒนาฝีมือแรงงานด้านการประมง เช่น ฝึกอบรมให้ความรู้ด้านซ่อมบํารุงเครื่องยนต์ หรืออุปกรณ์ที่ต้องใช้บนเรือประมง ทักษะด้านภาษา อาทิ ภาษาพม่า กัมพูชา เป็นต้น เพื่อจ้างแรงงานไทยให้ทํางานบนเรือหรือจุดท่าเรือ ให้สามารถทําหน้าที่สื่อสารระหว่างนายจ้างกับลูกจ้างแรงงานต่างด้าวได้ ช่วยให้การสั่งงานหรือสื่อสารอื่นๆ ที่มีความรวดเร็วและมีประสิทธิภาพ ซึ่งปัจจุบัน ยังมีความต้องการแรงงานประมงกว่า 50,000 อัตรา ค่าจ้างกว่า 10,000 บาทต่อเดือน
“ขอให้สมาคมประมงสบายใจ และมั่นใจในการทํางานของรัฐบาลและข้าราชการกระทรวงแรงงาน เพราะเรามีความจริงใจที่จะช่วยแก้ปัญหาด้านแรงงงานประมง แต่ขอให้เข้าใจว่าภาครัฐต้องดําเนินการภายใต้ของกฎหมายในหลายมิติ ซึ่งต้องมีการดําเนินงานอย่างละเอียด รอบคอบ ค่อยเป็นค่อยไป เพื่อร่วมกันแก้ไขปัญหาแรงงานประมงทะเลให้มีประสิทธิภาพมากที่สุด ทั้งนี้ พลเอก ประยุทธ์ จันทร์โอชา นายกรัฐมนตรี ได้ฝากให้กระทรวงแรงงาน ร่วมกันแก้ไขปัญหา ทั้งการขาดแคลนแรงงานภาคประมงทะเล การบูรณาการการทํางานป้องกันและแก้ไขปัญหาการค้ามนุษย์ โดยเฉพาะปัญหาแรงงานต่างด้าวในภาคประมงทะเล เพื่อเตรียมความพร้อมในการขับเคลื่อนประเทศไทยไปด้วยกัน ” รมช. แรงงาน กล่าวในท้ายสุด
-------------------------------------------------------------
รัฐบาลไทย-ข่าวทำเนียบรัฐบาล-รมว.ทส.​ 'วราวุธ'​ ประชุมผู้บริหารกระทรวงฯ​ เตรียมพร้อมกำหนดทิศทางการดำเนินงานตามนโยบายรัฐบาล​ในปี​ ๒๕๖๔ เดินหน้าปกป้องทรัพยากรธรรมชาติและสิ่งแวดล้อม​ อย่างต่อเนื่อง
วันศุกร์ที่ 28 สิงหาคม 2563
รมว.ทส.​ 'วราวุธ'​ ประชุมผู้บริหารกระทรวงฯ​ เตรียมพร้อมกําหนดทิศทางการดําเนินงานตามนโยบายรัฐบาล​ในปี​ ๒๕๖๔ เดินหน้าปกป้องทรัพยากรธรรมชาติและสิ่งแวดล้อม​ อย่างต่อเนื่อง
รมว.ทส.​ 'วราวุธ'​ ประชุมผู้บริหารกระทรวงฯ​ เตรียมพร้อมกําหนดทิศทางการดําเนินงานตามนโยบายรัฐบาล​ในปี​ ๒๕๖๔ เดินหน้าปกป้องทรัพยากรธรรมชาติและสิ่งแวดล้อม​ อย่างต่อเนื่อง
รมว.ทส.​ 'วราวุธ'​ ประชุมผู้บริหารกระทรวงฯ​ เตรียมพร้อมกําหนดทิศทางการดําเนินงานตามนโยบายรัฐบาล​ในปี​ ๒๕๖๔ เดินหน้าปกป้องทรัพยากรธรรมชาติและสิ่งแวดล้อม​ อย่างต่อเนื่อง
วันนี้​ (๒๘​ สิงหาคม​ ๒๕๖๓) เวลา​ ๑๔.๐๐ น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม​ เรื่อง​ นโยบายรัฐบาล​และการกําหนดทิศทางการดําเนินงานในปีงบประมาณ​ พ.ศ.​ ๒๕๖๔ เพื่อชี้แจงนโยบายรัฐบาล​ในส่วนที่เกี่ยวข้องกับกระทรวงทรัพยากรธรรมชาติและสิ่งแวดล้อม​ และวางแผนการดําเนินงานด้านต่าง​ ๆ​​ ติดตามผลการดําเนินงาน​สําคัญของหน่วยงาน การจัดซื้อจัดจ้าง​ เร่งรัดการเบิกจ่ายงบประมาณในปี​ พ.ศ.​ ๒๕๖๓​ รวมถึงการเตรียมความพร้อมในการวางแผนการเบิกจ่ายงบประมาณ​ในปี​ พ.ศ.๒๕๖๔ ให้เป็นไปตามเป้าหมาย​ นอกจากนี้​ ได้พิจารณาหารือกรอบการปรับปรุงบทบาทภารกิจและการปรับเปลี่ยนโครงสร้างส่วนราชการที่จะรองรับบทบาทภารกิจด้านสิ่งแวดล้อม​ โดยมี​ ​นายยุทธพล​ อังกินันทน์​ ที่ปรึกษารัฐมนตรีฯ​ นายธเนศพล​ ธนบุณยวัฒน์ เลขานุการรัฐมนตรี​ฯ​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ผู้บริหารระดับสูง​ หัวหน้าหน่วยงานในสังกัด​ และเจ้าหน้าที่ที่เกี่ยวข้อง เข้าร่วมการประชุม​ ณ​ ห้องคอนเวนชั่น​ ๓​ โรงแรมอวานี จังหวัดขอนแก่น
รมว.ทส.​ ได้มอบนโยบายการดําเนินงาน​ โดยแนวทางในการดําเนินงานจากนี้ไป​ ให้ทุกหน่วยงานคํานึงถึงผลลัพธ์ว่าต้องการอะไร​ แล้วนํามาวางแผนการดําเนินงาน​ ใช้งบประมาณให้คุ้มค่าและเกิดประโยชน์สูงสุด​ และบทบาทของกระทรวงฯ​ จากนี้ไป​ จะต้องทําให้สังคมเห็นความสําคัญของทรัพยากรธรรมชาติและสิ่งแวดล้อม​ สร้างความตระหนัก​ให้ประชาชนร่วมมือในการดําเนินงาน​ รวมทั้ง​ การปฏิบัติงานของเจ้าหน้าที่ทุกคน​ ต้องมีความรอบคอบ​ ไม่ให้เกิดความผิดพลาด มีความกระตือรือร้น​ ตื่นตัวให้มากขึ้น​ ร่วมมือกันทํางาน​ ไม่แตกแยก​ และฝากให้ผู้บริหารทุกท่าน​ นําไปถ่ายทอดให้เจ้าหน้่าที่ทุกระดับทราบด้วย
รัฐบาลไทย-ข่าวทำเนียบรัฐบาล-รมว.วธ.ร่วมรับฟัง “การแถลงแนวทางการพัฒนาประเทศ เพื่อสนับสนุนการขับเคลื่อนยุทธศาสตร์ชาติ ๒๐ ปี”
วันศุกร์ที่ 11 กันยายน 2563
รมว.วธ.ร่วมรับฟัง “การแถลงแนวทางการพัฒนาประเทศ เพื่อสนับสนุนการขับเคลื่อนยุทธศาสตร์ชาติ ๒๐ ปี”
รมว.วธ.ร่วมรับฟัง “การแถลงแนวทางการพัฒนาประเทศ เพื่อสนับสนุนการขับเคลื่อนยุทธศาสตร์ชาติ ๒๐ ปี”
วันที่ ๑๐ กันยายน ๒๕๖๓ เวลา ๑๓.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานในการรับฟัง “การแถลงแนวทางการพัฒนาประเทศ เพื่อสนับสนุนการขับเคลื่อนยุทธศาสตร์ชาติ ๒๐ ปี” ของนักศึกษาวิทยาลัยป้องกันราชอาณาจักร รุ่นที่ ๖๒ วิทยาลัยเสนาธิการทหาร และวิทยาลัยการทัพของทั้งสามเหล่าทัพ ประจําปีการศึกษา ๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม คณะรัฐมนตรี หัวหน้าส่วนราชการ และผู้แทนหน่วยงานที่เกี่ยวข้อง เข้าร่วมรับฟัง ณ ห้องประชุม ชั้น ๒ อาคารเอนกประสงค์ สถาบันวิชาการป้องกันประเทศ ถนนวิภาวดีรังสิต เขตดินแดง กรุงเทพมหานคร
รัฐบาลไทย-ข่าวทำเนียบรัฐบาล-ปลัดวธ. เป็นประธานเปิดโครงการฝึกอบรม “หลักสูตรการเป็นข้าราชการที่ดี เพื่อธำรงค์ไว้ซึ่งสถาบันชาติ ศาสนา และพระมหากษัตริย์” รุ่นที่ ๒
วันอังคารที่ 15 กันยายน 2563
ปลัดวธ. เป็นประธานเปิดโครงการฝึกอบรม “หลักสูตรการเป็นข้าราชการที่ดี เพื่อธํารงค์ไว้ซึ่งสถาบันชาติ ศาสนา และพระมหากษัตริย์” รุ่นที่ ๒
ปลัดวธ. เป็นประธานเปิดโครงการฝึกอบรม “หลักสูตรการเป็นข้าราชการที่ดี เพื่อธํารงค์ไว้ซึ่งสถาบันชาติ ศาสนา และพระมหากษัตริย์” รุ่นที่ ๒
วันที่ ๑๕ กันยายน ๒๕๖๓ เวลา ๑๐.๓๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดโครงการฝึกอบรม “หลักสูตรการเป็นข้าราชการที่ดี เพื่อธํารงค์ไว้ซึ่งสถาบันชาติ ศาสนา และพระมหากษัตริย์” รุ่นที่ ๒ ประจําปีงบประมาณ พ.ศ.๒๕๖๓ โดยมีผู้บริหารกระทรวงวัฒนธรรม เจ้าหน้าที่ และข้าราชการบรรจุใหม่ สังกัดกระทรวงวัฒนธรรมเข้าร่วมการอบรม จํานวน ๑๑๔ คน ณ โรงแรม ดิ เอ็มเมอรัล กรุงเทพมหานคร
รัฐบาลไทย-ข่าวทำเนียบรัฐบาล-กยศ. รับรางวัลทุนหมุนเวียนดีเด่น ในรางวัลประสิทธิภาพด้านการบริหารจัดการดีเด่น
วันพฤหัสบดีที่ 17 กันยายน 2563
กยศ. รับรางวัลทุนหมุนเวียนดีเด่น ในรางวัลประสิทธิภาพด้านการบริหารจัดการดีเด่น
กยศ.รับรางวัลทุนหมุนเวียนดีเด่น ประจําปี 2563 ในรางวัลประสิทธิภาพด้านการบริหารจัดการดีเด่น โดยได้รับเกียรติจากพลเอกประยุทธ์ จันทร์โอชา นายกรัฐมนตรี เป็นประธานในพิธี เมื่อวันพฤหัสบดีที่ 17 กันยายน 2563 ณ ตึกสันติไมตรี ทําเนียบรัฐบาล
กองทุนเงินให้กู้ยืมเพื่อการศึกษา (กยศ.) รับรางวัลทุนหมุนเวียนดีเด่น ประจําปี 2563 ในรางวัลประสิทธิภาพด้านการบริหารจัดการดีเด่น โดยได้รับเกียรติจาก พลเอกประยุทธ์ จันทร์โอชา นายกรัฐมนตรี เป็นประธานในพิธี เมื่อวันพฤหัสบดีที่ 17 กันยายน 2563 ณ ตึกสันติไมตรี ทําเนียบรัฐบาล
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ได้เปิดเผยว่า “จากการดําเนินงานที่ผ่านมา กองทุนได้รับรางวัลทุนหมุนเวียนดีเด่น ประจําปี 2563 ในรางวัลประสิทธิภาพด้านการบริหารจัดการดีเด่น โดยกองทุน กยศ. เป็นหนึ่งในทุนหมุนเวียนที่ได้รับพิจารณาคัดเลือกให้ได้รับรางวัลจากหน่วยงานทุนหมุนเวียนที่มีอยู่ทั้งหมดจํานวน 115 ทุนหมุนเวียน รางวัลดังกล่าวถือเป็นรางวัลแห่งความภาคภูมิใจของกองทุนเงินให้กู้ยืมเพื่อการศึกษาในฐานะทุนหมุนเวียนที่เป็นกลไกสําคัญในการสร้างโอกาสทางการศึกษาให้แก่เยาวชนไทยตลอดมา
ในปีที่ผ่านมา กองทุนมุ่งมั่นพัฒนากระบวนการบริหารจัดการในทุกด้านทั้งภายในและภายนอก ในการให้กู้ยืมเงินแก่นักเรียน นักศึกษาที่ขาดแคลนทุนทรัพย์ ควบคู่ไปกับการสร้างจิตสํานึกความรับผิดชอบและวินัยทางการเงินให้แก่ผู้กู้ยืม กองทุนขอขอบคุณกรมบัญชีกลาง กรมสรรพากร กระทรวงการคลัง สถานศึกษา หน่วยงานองค์กรนายจ้างทั้งภาครัฐและภาคเอกชน และผู้ที่มีส่วนสนับสนุน การดําเนินงานกองทุน ซึ่งทําให้กองทุนเป็นทุนหมุนเวียนที่สามารถดําเนินงานได้ โดยไม่ต้องใช้งบประมาณแผ่นดิน” ผู้จัดการกองทุนฯ กล่าวในที่สุด